CELEX: 52011PC0524
Language: mt
Date: 2011-08-30
Title: Proposta għal DIRETTIVA TAL-PARLAMENT EWROPEW U TAL-KUNSILL li temenda d-Direttiva tal-Kunsill 64/432/KEE fir-rigward tad-databases tal-kompjuter li huma parti min-netwerks ta’ sorveljanza fl-Istati Membri

|
			
		
		
		52011PC0524
		
			Proposta għal DIRETTIVA TAL-PARLAMENT EWROPEW U TAL-KUNSILL li temenda d-Direttiva tal-Kunsill 64/432/KEE fir-rigward tad-databases tal-kompjuter li huma parti min-netwerks ta’ sorveljanza fl-Istati Membri /* KUMM/2011/0524 finali - 2011/0228 (COD) */
			
				
		
		
			
			   	MEMORANDUM TA’ SPJEGAZZJONI
Il-Proposta
għal Regolament tal-Parlament Ewropew u tal-Kunsill li jemenda
r-Regolament (KE) Nru 1760/2000 fir-rigward tal-identifikazzjoni
elettronika tal-annimali bovini u t-tħassir tad-dispożizzjonijiet
dwar it-tikkettjar volontarju taċ-ċanga, tirrikjedi li tiġi
emendata d-Direttiva tal-Kunsill 64/432/KEE fir-rigward tad-databases
tal-kompjuter li huma parti min-netwerks tas-sorveljanza fl-Istati Membri.
L-elementi tad-databases tal-kompjuter stipulati fid-Direttiva 64/432/KEE
s’issa ma jinkludux referenzi għall-mezzi elettroniċi
tal-identifikazzjoni.
Għalhekk, id-Direttiva
tal-Kunsill 64/432/KEE fir-rigward tad-databases tal-kompjuter li huma
parti min-netwerks ta’ sorveljanza fl-Istati Membri għandha tiġi
emendata biex tqis il-Proposta għal Regolament tal-Parlament Ewropew u
tal-Kunsill li jemenda r-Regolament (KE) Nru 1760/2000 fir-rigward
tal-identifikazzjoni elettronika tal-annimali bovini u t-tħassir
tad-dispożizzjonijiet dwar it-tikkettjar volontarju taċ-ċanga.
Fuq din il-bażi, iż-żewġ proposti qed jitressqu taħt
l-istess pakkett leġiżlattiv. 
Dan l-abbozz tad-Direttiva tal-Parlament
Ewropew u tal-Kunsill ma għandux implikazzjonijiet finanzjarji
għall-baġit tal-Unjoni Ewropea.
Id-Direttiva 64/432/KEE għandha
għalhekk tiġi emendata skont dan.
2011/0228 (COD)
Proposta għal
DIRETTIVA TAL-PARLAMENT EWROPEW U
TAL-KUNSILL
li temenda d-Direttiva tal-Kunsill 64/432/KEE
fir-rigward tad-databases tal-kompjuter li huma parti min-netwerks ta’
sorveljanza fl-Istati Membri 
IL-PARLAMENT EWROPEW U L-KUNSILL
TAL-UNJONI EWROPEA,
Wara li kkunsidraw it-Trattat dwar
il-Funzjonament tal-Unjoni Ewropea, u partikolarment l-Artikolu 43(2)
tiegħu,
Wara li kkunsidraw il-proposta tal-Kummissjoni
Ewropea,
Wara li
ntbagħat l-abbozz tal-att leġiżlattiv lill-Parlamenti
nazzjonali,
Wara li kkunsidraw l-opinjoni tal-Kumitat
Ekonomiku u Soċjali Ewropew[1]
Filwaqt li
jaġixxu il-proċedura leġiżlattiva ordinarja,
Billi:
(1)              
Id-Direttiva tal-Kunsill 64/432/KEE
tas-26 ta’ Ġunju 1964 dwar il-problemi tas-saħħa
tal-annimali li jaffettwaw il-kummerċ ta' annimali bovini u suwini
ġewwa l-Komunità[2]
tapplika għall-kummerċ fl-Unjoni tal-annimali boviniu suwini. Dik
id-Direttiva tipprovdi li l-awtorità kompetenti fi Stat Membru jista’
jintroduċi sistema ta’ netwerks ta’ sorveljanza. Dawk in-netwerks jinkludu
databases tal-kompjuter li għandu jkun fiha mill-inqas għadd ta’
elementi stipulati fid-Direttiva 64/432/KEE, fost l-oħrajn
il-kodiċi tal-identifikazzjoni ta' kull annimal.
(2)              
Ir-Regolament tal-Parlament Ewropew u tal-Kunsill
(KE) Nru 1760/2000 tas-17 ta’ Lulju 2000 jistabbilixxi
sistema għall-identifikazzjoni u r-reġistrazzjoni tal-bhejjem
tal-fart u dwar it-tikkettjar tal-laħam taċ-ċanga u tal-prodotti
tal-laħam taċ-ċanga[3]
jistipula r-regoli dwar l-użu tal-mezzi elettroniċi ta’
identifikazzjoni tal-annimali bovini.
(3)              
L-elementi tad-databases tal-kompjuter stipulati
fid-Direttiva 64/432/KEE ma jinkludux referenzi għall-mezzi
elettroniċi tal-identifikazzjoni.
(4)              
Biex ikun hemm konsistenza
fil-leġiżlazzjoni tal-Unjoni, dan l-element għandu jiżdied
mal-lista ta’ elementi li għandhom jiġu inklużi fid-databases
tal-kompjuter stipulati fid-Direttiva 64/432/KEE.
(5)              
Għalhekk, id-Direttiva 64/432/KEE
għandha tiġi emendata skont dan,
ADOTTAW DIN ID-DIRETTIVA:
Artikolu 1
Fl-Artikolu 14(3), fil-parti C,
il-punt (1) tad-Direttiva 64/432/KEE, għandu jiġi sostitwit
kif ġej:
"(1)         għal kull annimal:
–              
il-kodiċi uniku ta’ identifikazzjoni,
–              
id-data tat-twelid,
–              
is-sess,
–              
ir-razza jew il-kulur,
–              
il-kodiċi ta' identifikazzjoni tal-omm jew,
fil-każ ta' annimal impurtat minn pajjiż terz, il-kodiċi uniku
ta' identifikazzjoni tal-mezz individwali ta’ identifikazzjoni allokat
lill-annimal mill-Istat Membru tad-destinazzjoni skont ir-Regolament (KE) Nru 1760/2000,
–              
In-numru ta' identifikazzjoni tal-azjenda fejn
twieled,
–              
in-numri ta' identifikazzjoni tal-azjendi kollha
fejn inżamm l-annimal u d-dati ta' kull bidla ta’ azjenda,
–              
Id-data tal-mewt jew tal-qtil.
–              
it-tip ta’ identifikatur elettroniku, jekk applikat
lill-annimal."
Artikolu 2
1.           L-Istati Membri għandhom
jadottaw u jippubblikaw, sa mhux iktar tard minn[**], il-liġijiet,
ir-regolamenti, u d-dispożizzjonijiet amministrattivi neċessarji
għall-konformità ma' din id-Direttiva. Għandhom minnufih jikkomunikaw
lill-Kummissjoni t-test ta’ dawk id-dispożizzjonijiet, kif ukoll tabella
ta’ korrelazzjoni bejn dawk id-dispożizzjonijiet u din id-Direttiva. 
Għandhom japplikaw dawk
id-dispożizzjonijiet minn […].
Meta l-Istati Membri jadottaw dawk
id-dispożizzjonijiet, dawn għandhom jinkludu referenza għal din
id-Direttiva jew ikunu akkumpanjati b'referenza tali fil-waqt
tal-pubblikazzjoni uffiċjali tagħhom. L-Istati Membri għandhom
jistabbilixxu kif għandha ssir din ir-referenza.
2.           L-Istati Membri għandhom
jikkomunikaw lill-Kummissjoni t-test tad-dispożizzjonijiet ewlenin
tal-liġi nazzjonali li jadottaw fil-qasam kopert minn din id-Direttiva.
Artikolu 3
Din id-Direttiva għandha tidħol
fis-seħħ fl-għoxrin jum wara dak tal-pubblikazzjoni tagħha
f'Il-Ġurnal Uffiċjali tal-Unjoni Ewropea.
Artikolu 4
Din id-Direttiva hija indirizzata lill-Istati
Membri.
Magħmul fi 
Għall-Parlament Ewropew                           Għall-Kunsill
Il-President                                                    Il-President
[1]               ĠU C xx, xx.xx. xxxx, p. xx.
[2]               ĠU 121, 29.7.1964,
p. 1977/64.
[3]               ĠU L 204, 11.8.2000, p. 1.